turjo4nis/wikipedia-bn-dump-20250701 huggingface dataset:
রূপম ইসলাম

রূপম ইসলাম (জন্ম: ২৫ জানুয়ারি, ১৯৭৪) হলয় বাঙালি গায়ক, সুরকার, গীতিকার ও লেখক। তিনি বিখ্যাত বাংলা রক্‌ ব্যান্ড ফসিলস্‌-এর প্রধান কন্ঠ শিল্পী। তিনি মূলত তাঁর সোলো অ্যালবাম এবং ফসিল্‌স-এর অ্যালবাম দ্বারা বিপুল খ্যাতি লাভ করেছেন। এছাড়াও তিনি বহু বাংলা ছবি-তে নেপথ্য সঙ্গীতশিল্পী, সঙ্গীত পরিচালক এবং গীতিকার হিসেবে কাজ করেছেন। দুটো হিন্দি ছবি এবং একটি তেলুগু ছবিতে তিনি গান গেয়েছেন। বিভিন্ন বাংলা ধারাবাহিক, ওয়েব সিরিজ এবং বিজ্ঞাপনের জন্যেও তাঁকে গান গাইতে শোনা গেছে। ২০১০ সালে বাংলা ছবি মহানগর@কলকাতা-তে নেপথ্য গায়ক হিসেবে তিনি জাতীয় পুরস্কার লাভ করেছেন।

প্রাথমিক জীবন
১৯৭৪ সালের ২৫ জানুয়ারি, নুরুল ইসলাম এবং ছন্দিতা ইসলামের একমাত্র সন্তান রূপমের জন্ম। তিনি তাঁর বাবা-মা পরিচালিত ঝংকার শিল্পী গোষ্ঠির অনুষ্ঠানে প্রথমবার মঞ্চে সঙ্গীত পরিবেশন করেন; তখন তাঁর বয়স মাত্র চার। মাত্র ছয়-সাত বছর বয়সে অন্নদাশঙ্কর রায়-এর একটি ছড়ায় প্রথমবার সুর সংযোজনা করেন, এবং সে গান বিভিন্ন সঙ্গীতানুষ্ঠানে গাইতে শুরু করেন। এমনকি আট বছর বয়স থেকে আকাশবাণী এবং দূরদর্শন-এও নিয়মিত অনুষ্ঠান করতে থাকেন।

কলকাতার আশুতোষ কলেজ থেকে ইংরেজিতে স্নাতক করেন রূপম ইসলাম। পরবর্তীতে কলকাতা বিশ্ববিদ্যালয়-এর অধীনে বিএড শেষ করে টাকি বয়েজ স্কুলে শিক্ষকতা শুরু করেন।

সঙ্গীত
শিক্ষকতার পাশাপাশি সঙ্গীতচর্চা চলতে থাকে রূপমের। ফসিল্‌স ব্যান্ড তৈরি হবার আগেও বিভিন্ন ব্যান্ডের সঙ্গে যুক্ত থেকেছেন তিনি। যেমন 'রিদিম', 'রিদমিক', 'হরিদাসের ডানা' এবং 'দূরের গাংচিল। দুর্ভাগ্যবশত, সে ব্যান্ডগুলি চিরস্থায়ী হতে পারেনি।

১৯৯৮ সালে রূপমের প্রথম একক অ্যালবাম 'তোর ভরসাতে' এইচএমভি থেকে প্রকাশিত হয়, তবে তা বাণিজ্যিকভাবে অসফল থেকে যায়। পরবর্তীতে ২০০৩ সালে সে অ্যালবামটি 'নীল রং ছিল ভীষণ প্রিয়' নামে পুনঃপ্রকাশিত হয় এবং ব্যাপক জনপ্রিয়তা লাভ করে।

১৯৯৮ সালে ফসিল্‌স-এর আত্মপ্রকাশ ঘটে। ২০০২ সালে তাঁদের প্রথম অ্যালবাম 'ফসিল্‌স' আশা অডিও থেকে প্রকাশিত হয়।

ব্যক্তিগত জীবন
২০০৩ সালে রূপমের সাক্ষাত হয় রূপসা দাসগুপ্তের সাথে। রূপসা তখন ফসিল্‌স সহ চারটে ব্যান্ডকে নিয়ে একটি বিখ্যাত ব্র্যান্ডের জন্য অনুষ্ঠানের ব্যবস্থাপনায় কর্মরত ছিলেন। সেই সূত্রেই তাঁদের আলাপ হয়। পরবর্তীতে তাঁদের মধ্যে ঘনিষ্ঠ বন্ধুত্ব তৈরী হয়, এবং বন্ধুত্ব থেকেই প্রেমের সূত্রপাত। ২০০৭ সালের ২১ অক্টোবর তাঁদের বিবাহ হয়, এবং তার প্রায় তিন বছর পর, অর্থাৎ ২০১০ সালের ১২ সেপ্টেম্বর তাঁদের সন্তান রূপ আরোহণ প্রমিথিউসের জন্ম হয়।

ডিস্কোগ্রাফি

সোলো অ্যালবাম

সিঙ্গেলস

অন্যান্য শিল্পীদের সঙ্গে কাজ

ফসিল্‌স

রূপমের লেখা বইয়ের তালিকা

চলচ্চিত্রের তালিকা

ওয়েব সিরিজ

তথ্যসূত্র

বহিঃসংযোগ 
 
 Notun Gaane Kamal, Rupom
 Interview on "Jannat"
 Official website of Fossils
 Official website of Fossils Force

১৯৭৪-এ জন্ম
জীবিত ব্যক্তি
আশুতোষ কলেজের প্রাক্তন শিক্ষার্থী
ভারতীয় নেপথ্য গায়ক
ভারতীয় নেপথ্য গায়ক
বাঙালি সঙ্গীতশিল্পী
কলকাতা জেলার ব্যক্তি
ভারতীয় সঙ্গীতশিল্পী-গীতিকার
কলকাতা বিশ্ববিদ্যালয়ের প্রাক্তন শিক্ষার্থী
কলকাতার সঙ্গীতশিল্পী
শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী
যোহরের নামাজ

যোহরের নামাজ (; সালাতুয যোহ্‌র) মুসলিমদের অবশ্য পালনীয় দৈনিক পাঁচ ওয়াক্ত নামাজের অন্যতম। নামাজ ইসলামের পাঁচটি স্তম্ভের অন্যতম। দৈনিক নামাযগুলোর মধ্যে এটি দ্বিতীয়। এটি দুপুরের সময় আদায় করা হয়।

রাকাআত সংখ্যা
যোহরের নামায চার রাকাত সুন্নাত, চার রাকাআত ফরজ ও এরপর দুই রাকাআত সুন্নাত নিয়ে গঠিত।  কেউ কেউ পরে দুই রাকআত নফল নামাযও আদায় করে। ফরজ অংশ ইমামের নেতৃত্বে জামাআতের সাথে আদায় করা হয়। তবে ব্যক্তি মুসাফির অবস্থায় থাকলে চার রাকাআত ফরজকে সংক্ষিপ্ত করে দুই রাকাআত করতে পারে ও সুন্নাত আদায় নাও করতে পারে। সাধারণতও যদি সুন্নাত না আদায় করা হয়, কোনও গুনাহ নাই, তবে অনেকগুলা সাওয়াব হারানো হচ্ছে। শুক্রবার যোহরের পরিবর্তে জুমাব় নামাজ আদায় করা হয়। জুমা ও যোহরের সময় শুরু ও শেষ হওয়ার নিয়ম একই।

আরও দেখুন
অযু
ফজরের নামাজ
আসরের নামাজ
মাগরিবের নামাজ
ইশার নামাজ
জুমার নামাজ
ঈদের নামাজ

তথ্যসূত্র

নামাজ
নামাজের পরিভাষা
মাগরিবের নামাজ

মাগরিবের নামাজ (; সালাতুল মাগরিব) মুসলিমদের অবশ্য পালনীয় দৈনিক পাঁচ ওয়াক্ত নামাজের অন্যতম। নামাজ ইসলামের পাঁচটি স্তম্ভের অন্যতম। দৈনিক নামাজগুলোর মধ্যে এটি চতুর্থ। এটি সূর্যাস্তের পর আদায় করা হয়।

রাকআত সংখ্যা
মাগরিব নামাজ মোট সাত রাকাত। তিন রাকাত ফরজ, দুই রাকাত সুন্নত ও দুই রাকাত নফল নিয়ে গঠিত। ফরজ অংশ ইমামের নেতৃত্বে জামাতের সাথে আদায় করা হয়। তবে ব্যক্তি মুসাফির অবস্থায় থাকলে শুধুমাত্র তিন রাকাত ফরজ আদায় করতে পারে।

আরও দেখুন
অজু
ফজরের নামাজ
যোহরের নামাজ
আসরের নামাজ
ইশার নামাজ
জুমার নামাজ
ঈদের নামাজ

তথ্যসূত্র

নামাজ
বিকাল
নামাজের পরিভাষা
ফলিকল উদ্দীপক হরমোন

ফলিকল উদ্দীপক হরমোন বা FSH মানুষ এবং অন্যান্য প্রাণির দেহে পাওয়া যায়।এটি অগ্র পিটুইটারি লোবের গোনাডোট্রফ থেকে নিঃসৃত হয়।  FSH এবং LH(লুটিনাইজিং হরমোন) একত্রে প্রজননে সহায়তা করে।

গঠন
ফলিকল উদ্দীপক হরমোন গাঠনিক দিক থেকে একটি গ্লাইকোপ্রোটিন হেটেরোডাইমার ,যার দুটি পলিপেপটাইড চেইন আছে - আলফা এবং বিটা।এর গঠন লুটিনাইজিং হরমোন,থাইরয়েড উদ্দীপক হরমোনদের মতই।এদের গ্লাইকোপ্রোটিনের আলফা চেইনে প্রায় ৯৬টি অ্যামিনো এসিড আছে,যেখানে বিটা চেইনে অ্যামিনো এসিডের সংখ্যা পরিবর্তনশীল। ফলিকল উদ্দীপক হরমোনের বিটা চেইনে ১১১টি অ্যামিনো এসিড আছে।

কাজ

ফলিকল উদ্দীপক হরমোন মানবদেহের প্রজনন তন্ত্রের বিকাশ,বৃদ্ধি ও গঠনে সহায়তা করে।

নারী ও পুরুষ উভয়ের জনন কোষ পূর্ণতা প্রাপ্তিতে উদ্দীপনা দেয়।
পুরুষদেহের সারটলি কোষে অ্যান্ড্রোজেন আবদ্ধ প্রোটিন ক্ষরণে উদ্দীপক হিসেবে কাজ করে।
Woman::::::: i) ডিম্বাশয় এর ওপর ক্রিয়া করে আদি ডিম্ব থলিকে পরিণত ডিম্ব থলি বা গ্রাফিয়ান ফলিকলে পরিণত করে
ii) গ্রাফিয়ান ফলিকল থেকে  ইস্ট্রোজেন হরমোন ক্ষরণ সাহায্য করে।

পুরুষ :::::::: পুরুষ দেহে শুক্রাশয়ের শুক্রাণু উৎপাদক নালিকার পরিস্ফুরণ এবং শুক্রাণু উৎপাদনে সাহায্য করে।

রোগ

অতিরিক্ত FSH 
অতিরিক্ত ফলিকল উদ্দীপক হরমোন বন্ধ্যাত্ব সৃষ্টি করতে পারে। এছাড়াও নারী ও পুরুষের যৌন চাহিদার হ্রাস ঘটাতে পারে ।

স্বল্প FSH

অল্প পরিমাণ ফলিকল উদ্দীপক হরমোন বান্ধ্যত  সৃষ্টি করতে পারে । নারীদের গর্ভবতী হতে বাধা সৃষ্টি করে । পুরুষের ফলিকল উদ্দীপক হরমোন এর অভাবে যৌন চাহিদার অভাব দেখা দিতে পারে । শিশুদের ক্ষেত্রে বয়ঃসন্ধি কাল শুরু হতে অনেক দেরি হতে পারে ।

তথ্যসূত্র

পেপটাইড হরমোন
মানব হরমোন
গ্লাইকোপ্রোটিন
এশার নামাজ

ইশার নামায (; সালাতুল ইশা) সকল মুসলিমদের জন্য অবশ্য পালনীয় দৈনিক পাঁচ ওয়াক্ত নামাযের অন্যতম। নামায বা সালাত ইসলামের পাঁচটি স্তম্ভের অন্যতম। যেহেতু একটি ইসলামি দিন সূর্যাস্তের সময় শুরু হয়,ফলে ইশার নামাজ প্রযুক্তিগতভাবে দিনের দ্বিতীয় নামাজ।যদি মধ্যরাত থেকে দিন গণনা করা হয়,তাহলে দৈনিক নামাযগুলোর মধ্যে এটি পঞ্চম। ইশার ফরয নামাজ চার রাক্বাত। এটি রাতে আদায় করা হয়। মাগরিবের নামাজের সময় অতিবাহিত হওয়ার পর ইশার নামাজের সময় শুরু হয় এবং রাতের তিনের এক ভাগ সময় হওয়ার পূর্ব পর্যন্ত সর্বোত্তম, দুই তৃতীয়াংশ জায়েজ এবং সুবহে সাদিকের আগ(এটাকে মাকরুহ অনুত্তম সময় বলা হয়) পর্যন্ত পড়া যায় _

ইশার নামাযের নিয়মাবলি 
এশার ফরজ (আবশ্যিক) নামায ৪ রাকাত, যা প্রত্যেক মুসলিম'কেই পড়তে হয়। ফরজ অংশটি ইমামের নেতৃত্বে জামাতের সাথে আদায় করতে হয় তবে একান্তই কোনো অসুবিধা থাকলে নিজে নিজে পড়ে নেয়া যায়। তবে জামাতের সাথে পড়লে সাতাশ গুন বেশি সওয়াব।

এর পূর্বে ৪ রাকাত সুন্নাহ নামাজ রয়েছে। এটি ঐচ্ছিক নামাজ (সুন্নাতে যায়েদা বা গায়েরে সুন্নাত এ মুয়াক্কাদাহ ও বলা হয়)। এটিও পড়তে উৎসাহিত করা হয় এবং সময় থাকলে পড়া উচিত, তবে না পড়লে গুনাহ হবে না।
   
ফরয ৪ রাকাতের পর ২ রাকাত সুন্নাহ নামায পড়তে হয় যা একটি গুরুত্বপূর্ণ সুন্নত (সুন্নতে মুয়াক্কাদাহ) এবং নবীজী তার জীবদ্দশায় এটি কখনো ছাড়েননি।
তারপর, কেউ কেউ ২ রাকাত নফল নামায পড়ে থাকেন যার কোন দলিল পাওয়া যায়নি। আসলে, নফল নামাযসমূহ নিষিদ্ধ সময় ব্যতীত দিনরাতের যেকোন সময় পড়া যায়। শুধু'যে ২ রাকাতই পড়তে হবে, ব্যপারটা এমন নয়।

এরপরের নামাজটি হল বিতরের নামায তবে এটার সাথে এশার নামাযের কোন সম্পৃক্ততা নেই। এটা ঘুম থেকে শেষ রাতে উঠে তাহাজ্জুদ নামাযের পর পড়া উত্তম। তবে যারা ঠিকমত ঘুম থেকে জাগতে পারেন না, তাদের জন্য উচিত হবে এশার নামাযের পরপরই পড়ে নেওয়া। হাদিস মতে, বিতরের নামাজ ১ রাকাত, ৩ রাকাত, ৫ রাকাত, ৭ রাকাত পড়া যায়।

মুসাফির অবস্থায় থাকলে ইসলামের বিধান অনুযায়ী ইশা'র চার রাকাত ফরজকে সংক্ষিপ্ত করে দুই রাকাত আদায় করতে হয়। তারপর শুধুমাত্র বিতর নামাযটি আদায় করতে হয়।

আরও দেখুন 
 অজু
 ফজরের নামাজ
 যোহরের নামাজ
 আসরের নামাজ
 মাগরিবের নামাজ
 জুমার নামাজ
 ঈদের নামাজ

তথ্যসূত্র

বহিঃসংযোগ 
 ফজর ও এশার নামাজের গুরুত্ব 

নামাজ
নামাজের পরিভাষা
মুহিদ্দিন আকুজ

মুহিদ্দিন আকুজ (মুহিদ্দিন পাশা নামেও পরিচিত) (১৮৭০; কনস্টান্টিনোপল - ১৩ অক্টোবর ১৯৪০; আঙ্কারা) ছিলেন একজন সামরিক অফিসার ও কূটনৈতিক। তিনি উসমানীয় সেনাবাহিনী ও তুর্কি সেনাবাহিনীতে দায়িত্ব পালন করেছেন।

পদক
যুদ্ধ পদক
লিয়াকত রৌপ্য পদক
রৌপ্য ইমতিয়াজ পদক
মেডেল অব ইন্ডিপেন্ডেন্স (লাল রিবনসহ)

আরও দেখুন
তুরস্কের স্বাধীনতা যুদ্ধে উচ্চপদস্থ কমান্ডার

তথ্যসূত্র

বহিঃসংযোগ

 Bilal N. Şimşir, "Cumhuriyetin İlk Çeyrek Yüzyılında Türk Diplomatik Temsilcilikleri ve Temsilcileri (1920-1950)" , Atatürk Araştırma Merkezi Dergisi, Sayı 64-65-66, Cilt: XXII, Mart-Temmuz-Kasım 2006. 

১৮৭০-এ জন্ম
১৯৪০-এ মৃত্যু
ইস্তাম্বুলের ব্যক্তি
উসমানীয় সেনাবাহিনীর জেনারেল
উসমানীয় যুদ্ধবন্দি
তুর্কি কূটনৈতিক
তুর্কি রাজনীতিবি
শেখ সাইদ

শেখ সাইদ (১৮৬৫, হিনিস – ২৯ জুন ১৯২৫, দিয়ারবাকির) ছিলেন কুর্দি বংশোদ্ভূত একজন সুন্নি শেখ।শেখ সাইদ বিদ্রোহ নামে পরিচিত বিদ্রোহে তিনি নেতৃত্ব দেন।

তিনি মূলত চিলসুতুনের বিসমিল নামক স্থানের অধিবাসী ছিলেন। তার পরিবার প্রথমে বর্তমান দিয়ারবাকির প্রদেশের দিজলি ও পরে এরজুরুমের হিনিসে চলে আসে। তিনি সুফি নকশবন্দিয়া তরিকার একজন শেখ ছিলেন।

১৯২৫ সালের এপ্রিলের মধ্যভাগে তুর্কি কমান্ডার আলি রিজা আরতুনকালের হাতে তিনি গ্রেপ্তার হন। অধিকাংশ সঙ্গিসহ তাকে ফাঁসি দেয়া হয়।

তার নাতি আবদুল মালিক ফিরাত আইনসভার একজন সদস্য ছিলেন। ফিরাত বলেন যে তার দাদার আগ পর্যন্ত তার পূর্বপুরুষরা রাজনীতিতে যোদ দেননি। উসমানীয় অভিজাতদের সাথে তাদের ঘনিষ্ঠ সম্পর্ক ছিল।

তথ্যসূত্র

১৮৬৫-এ জন্ম
১৯২৫-এ মৃত্যু
হিনিসের ব্যক্তি
জাজাস
আলেভি
শেখ সাইদ বিদ্রোহ
কুর্দি জাতীয়তাবাদ
মৃত্যুদন্ডপ্রাপ্ত তুর্কি ব্যক্তি

তুর্কি সুন্নি মুসলিম
কুর্দি জাতীয়তাবাদী
উইকিপিডিয়ার গ্রন্থতালিকা

এটি ইন্টারনেট বিশ্বকোষ উইকিপিডিয়া সম্পর্কিত কাজের গ্রন্থতালিকা।

বইসমূহ 
  উইকিপিডিয়া ব্যবহার সম্পর্কিত একটি রেফারেন্স বই।
  উইকিপিডিয়ায় অবদান প্রক্রিয়া সম্পর্কে ব্যাখ্যা।
 
 
  বিশ্বকোষের নির্ভরযোগ্যতা এবং মুদ্রিত তথ্যসূত্র বইয়ের উপর সম্ভাব্য প্রভাব সম্পর্কে একটি গবেষণা।
 
 
 
 
  রেগেল, বর্তমানে নর্দান বিশ্ববিদ্যালয়ের কমিউনিকেশন স্টাডিজের সহকারী অধ্যাপক এবং হার্ভার্ড ল স্কুল-এর বার্কম্যান সেন্টার ফর ইন্টারনেট অ্যান্ড সোসাইটি-এর অনুষদ সহযোগী

আরও দেখুন 
 উইকিপিডিয়া সম্পর্কিত চলচ্চিত্র তালিকা

তথ্যসূত্র 

 
উপ-সংস্কৃতির গ্রন্থতালিকা
উইকিপিডিয়া সম্পর্কে তালিকা
উইকিপিডিয়া সংস্কৃতি
ফ্রেডরিক সামনার ব্র্যাকেট

ফ্রেডরিক সামনার ব্র্যাকেট একজন মার্কিন পদার্থবিজ্ঞানী এবং স্পেক্ট্রোস্কপিস্ট। 
তিনি পোমোনা কলেজ থেকে গ্র্যাজুয়েট হন এবং মাউন্ট উইলসন অবজারভেটরিতে পর্যবেক্ষক হিসেবে কাজ করেন। তিনি সূর্যের অবলোহিত বিকিরণ পর্যবেক্ষণ করেন। তিনি জনস হপকিন্স বিশ্ববিদ্যালয় থেকে ১৯২২ সালে পদার্থবিজ্ঞানে ডক্টরেট ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলেতে পদার্থবিজ্ঞানে শিক্ষকতা করেন। তিনি ১৯৩৬ সালে ন্যাশনাল ইন্সটিটিউট অব হেলথ এ বায়োফিজিক্স গবেষণার পরিচালক নিযুক্ত হন।

তথ্যসূত্র

জনস হপকিন্স বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির শিক্ষক
১৮৯৬-এ জন্ম
১৯৮৮-এ মৃত্যু
২০শ শতাব্দীর মার্কিন পদার্থবিজ্ঞানী
লিজিওন অব মেরিট প্রাপক
আমেরিকান ফিজিক্যাল সোসাইটির বিশিষ্ট সভ্য
জোহান জ্যাকব বামার

জোহান জ্যাকব বামার একজন সুইস গণিতবিদ এবং গাণিতিক পদার্থবিজ্ঞানী।

জীবনী
বামার সুইজারল্যান্ডের লাউসেনে জন্মগ্রহণ করেন। তিনি ১৮৪৯ সালে ইউনিভার্সিটি অব বাসেল থেকে পিএইচডি ডিগ্রি অর্জন করেন।

তথ্যসূত্র

১৮২৫-এ জন্ম
১৮৯৮-এ মৃত্যু
থিওডোর লাইম্যান

থিওডোর লাইম্যান একজন মার্কিন পদার্থবিজ্ঞানী এবং স্পেক্ট্রোস্কপিস্ট।

জীবনী
লাইম্যান ১৮৭৪ সালের ২৩ নভেম্বর ম্যাসাচুসেটসের বোস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৮৯৭ সালে ব্যাচেলর অব আর্টস, ১৮৯৯ সালে মাস্টার অব আর্টস এবং ১৯০০ সালে পিএইচডি ডিগ্রি অর্জন করেন। তিনি ১৮৯৯ থেকে ১৯০১ সাল পর্যন্ত হার্ভার্ড বিশ্ববিদ্যালয় এর পদার্থবিজ্ঞানের সহকারী হিসেবে কর্মরত ছিলেন। তিনি ১৯০২ সালে ইন্সট্রাক্টর, ১৯০৭ সালে সহকারী অধ্যাপক এবং ১৯১৭ সালে অধ্যাপক পদে উন্নীত হন। তিনি ১৯১৭ সালে ন্যাশনাল অ্যাকাডেমি অব সায়েন্সেস এর সদস্য নির্বাচিত হন। তিনি ১৯২১ থেকে ১৯২২ সাল পর্যন্ত আমেরিকান ফিজিক্যাল সোসাইটির প্রেসিডেন্ট হিসেবে দায়িত্ব পালন করেন। ১৯২৪ থেকে ১৯২৭ সাল পর্যন্ত আমেরিকান অ্যাকাডেমি অব আর্টস অ্যান্ড সায়েন্সেস এর প্রেসিডেন্ট হিসেবে দায়িত্ব পালন করেন।

তথ্যসূত্র

হার্ভার্ড বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের শিক্ষক
এলিয়ট ক্রেসন পদক বিজয়ী
মার্কিন যুক্তরাষ্ট্রের সেনা কর্মকর্তা
১৮৭৪-এ জন্ম
১৯৫৪-এ মৃত্যু
প্রথম বিশ্বযুদ্ধের মার্কিন সামরিক কর্মকর্তা
মার্কিন পদার্থবিজ্ঞানী
আলোক পদার্থবিজ্ঞানী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন ফিলোসফিক্যাল সোসাইটির সদস্য
ফ্রেডরিখ প্যাশ্চেন

লুই কার্ল হাইনরিখ ফ্রেডরিখ প্যাশ্চেন একজন জার্মান পদার্থবিজ্ঞানী।, যিনি তড়িৎক্ষরনের উপর তার কাজের জন্য বিখ্যাত। তিনি প্যাশ্চেন সিরিজের জন্যও বিখ্যাত।

জীবনী
প্যাশ্চেন ১৮৮৪ থেকে ১৮৮৮ সাল পর্যন্ত হামবোল্ড ইউনিভার্সিটি অব বার্লিন এবং ইউনিভার্সিটি অব স্ট্রাসবুর্গ এ পড়াশোনা করেন। তিনি ১৮৯৩ সালে ইউনিভার্সিটি অব হ্যানোভার এ অধ্যাপক নিযুক্ত হন। তিনি ১৯০১ সালে ইউনিভার্সিটি অব টিউবিঙ্গেন এর পদার্থবিজ্ঞানের অধ্যাপক নিযুক্ত হন।

তথ্যসূত্র

১৮৬৫-এ জন্ম
১৯৪৭-এ মৃত্যু
হামবোল্ড বিশ্ববিদ্যালয়ের প্রাক্তন শিক্ষার্থী
হামবোল্ড বিশ্ববিদ্যালয়ের শিক্ষক
ইউএসএসআর-এর বিজ্ঞান একাডেমির সম্মানিত সদস্য
ন্যাফথালিন

﻿ন্যাপথালিন একটি রাসায়নিক পদার্থ। দশটি কার্বন পরমাণুর সাথে আটটি হাইড্রোজেন পরমাণু যুক্ত হয়ে ন্যাপথালিন অণু গঠিত হয়। ন্যাফথ্যালিনের রাসায়নিক সংকেত C10H8। এটি একটি উর্ধ্বপাতিত পদার্থ । এটা সরলতম পলিসাইক্লিক অ্যারোমেটিক হাইড্রোকার্বন। এটা সাদা দানাদার স্ফটিক এবং উগ্র গন্ধযুক্ত। কয়েকটি বেনজিন চক্র পরস্পর যুক্ত হয়ে ন্যাফথ্যালিন গঠন করে বলে একে পলিসাইক্লিক যৌগ বলা হয়। একদা পতঙ্গ গোলা বা মথ বল হিসেবে এটি বহুল ব্যবহৃত হত।

ইতিহাস
১৮২০ সালের প্রথম দিকে দুটো আলাদা প্রতিবেদনে প্রকাশিত হয় কোল টারের পাতনে উগ্র গন্ধযুক্ত সাদা কঠিন পদার্থ পাওয়া যায়। ১৮২১ সালে রসায়নবিদ জন কিড এই দুটি রিপোর্টের উপর আলোচনা করেন, এই পদার্থের বিভিন্ন বৈশিষ্ট্য এবং উৎপাদন সম্পর্কে বর্ণনা করেন। তিনি এটার নাম ন্যাপথ্যালিন প্রস্তাব করেন। কারণ এটা এক ধরনের ন্যাপথা থেকে তৈরী হয়।  ১৮২৬ সালে মাইকেল ফ্যারাডে ন্যাপথালিনের রাসায়নিক ফর্মুলা নির্ণয় করেন। ১৮৬৬ সালে এমিল আর্লেনমায়ার সংযুক্ত দুটি বেনজিন চক্রসহ গাঠনিক সংকেত প্রস্তাব করেন। তিনবছর বাদে কার্ল গ্রাব এই গঠন নিশ্চিত করেন।

গঠন এবং সক্রিয়তা
একটি ন্যাপথ্যালিন অনুতে দুইটি বেনজিন রিং পাশাপাশি সংযুক্ত থাকে। ন্যাপথ্যালিনকে বেনজিনয়েড পলিসাইক্লিক এরোমেটিক হাইড্রোকার্বন শ্রেণীতে অন্তর্ভুক্ত করা হয়।

বেনজিনের মত ন্যাপথ্যালিন ইলেকট্রনাকর্ষী এরোমেটিক প্রতিস্থাপন বিক্রিয়া দেয়।

প্রতিস্থাপিত জাতকসমূহ

উৎপাদন

অন্যান্য উৎস
কোলটারের পাশাপাশি গাঁদাফুল ,বিশেষ ধরনের হরিণ থেকে সামান্য পরিমাণে ন্যাপথ্যালিন তৈরী করা হয়। এন্ডোফাইটিক ছত্রাক মুসকোডার এলবাস ন্যাপথ্যালিন উৎপন্ন করে

ইন্টার স্টেলার মাধ্যমে ন্যাপথালিন

ব্যবহার

রাসায়নিক অন্ত:মর্ধক হিসেবে

রাসায়নিক বিক্রিয়ার জন্য দ্রাবক হিসেবে

ওয়েটিং এজেন্ট এবং সারফ্যাক্ট্যান্ট

ফিউমিগ্যান্ট হিসেবে

বিবিধ ব্যবহার
ন্যাপথালিন জীবাণু নাশক ও পতঙ্গ নাশক হিসেবে ব্যবহৃত হয়।

স্বাস্থ্য ঝুঁকি
ন্যাপথলিন মানবদেহে ক্যান্সার সৃষ্টি করতে পারে। সামান্য পরিমাণ ন্যাথলিনও স্বাস্থ্যের জন্য অত্যন্ত ক্ষতিকর।

রেগুলেশান

আরো পড়ুন
ক্যামফোর
ডায়ালিন, টেট্রালিন, অক্টালিন, ডেকালিন
১-ন্যাপথল, ২-ন্যাপথল
সোডিয়াম ন্যাপথালানাইড

তথ্য উৎস

বহিঃসংযোগ

Mothballs Case Profile—National Pesticide Information Center
Naphthalene—EPA Air Toxics Web Site
Naphthalene (PIM 363)—mostly on toxicity of naphthalene
Naphthalene—CDC – NIOSH Pocket Guide to Chemical Hazards
Pesticide Properties Database (PPDB) record for Naphthalene

জৈব যৌগ
ন্যাপথালিন
অ্যান্টিসেপটিকস
কীটনাশক
হাইড্রোকার্বন
বিপজ্জনক বায়ু দূষণকারী
পচন নিবারক
অম্বুবাচী মেলা

অম্বুবাচী মেলা হিন্দু ধর্মের বাৎসরিক উৎসব। লোকবিশ্বাস মতে আষাঢ় মাসের ৭ তারিখে মৃগ শিরা নক্ষত্রের তিনটি পদ শেষ হলে পৃথিবী বা ধরিত্রী মা ঋতুময়ী হয়। এই সময়টিতে অম্বুবাচী পালন করা হয়।

অম্বুবাচীর নিয়ম 
অম্বুবাচীর দিন থেকে পরর্বতী তিন দিন পর্যন্ত কামাখ্য দেবীর দুয়ার বন্ধ থাকে ও এই সময়ে কোনো ধরনের মা‌‌ঙ্গলিক কার্য করা যায়না। চতুর্থ দিন থেকে মঙ্গলিক কাজে কোনো বাধা থাকেনা। অম্বুবাচীর সময় হাল ধরা, গৃহ প্রবেশ, বিবাহ ইত্যাদি শুভ কাজ করা নিষিদ্ধ থাকে ও এই সময়ে মঠ-মন্দিরের প্রবেশদ্বার বন্ধ থাকে।

অম্বুবাচী মেলা 

অম্বুবাচীর সময় হিন্দু ধর্মীয় লোকেরা শক্তি পূজার স্থানগুলোতে আয়োজন করা উৎসবকে অম্বুবাচী মেলা বলা হয়। ভারতের অসম রাজ্যের গুয়াহাটি শহরের কামাখ্যা দেবীর মন্দিরে প্রতি বৎসর অম্বুবাচী মেলার আয়োজন করা হয়। আম্বুবাচী আরম্ভের প্রথম দিন থেকে কামাখ্যা দেবীর দ্বার বন্ধ রাখা হয় ফলে আম্বুবাচীর সময় দেবী দর্শন নিষিদ্ধ থাকে। চতুর্থ দিন দেবীর স্নান ও পূজা সম্পূর্ণ হওয়ার পর কামাখ্যা মাতার দর্শন করার অনুমতি দেওয়া হয়। ভারতের বিভিন্ন প্রান্তের থেকে আসা লক্ষ লক্ষ ভক্তেরা (বর্তমান দিনে বিদেশ থেকে আসে) কামাখ্যা মন্দিরের চতুর্দিকে বসে কীর্ত্তন করেন। মন্দিরের বাহিরে প্রদীপ ও ধূপকাঠী জ্বালিয়ে দেবীকে প্রনাম করেন। অম্বুবাচী নিবৃত্তির দিন পান্ডারা ভক্তদের রক্তবস্ত্র উপহার দেন। দেবী পীঠের এই রক্তবস্ত্র ধারণ করিলে মনোকামনা পূর্ণ হয় বলে ভক্তেরা বিশ্বাস করেন। এই রক্তবস্ত্র পুরুষেরা ডানহাত বা গলায় ও মহিলারা এই বস্ত্র বাওহাত বা গলায় পরিধান করেন। রক্তবস্ত্র পরিধান করে শ্মশান বা মৃতের ঘরে যাওয়া নিষিদ্ধ। কামাখ্যা ধামের অম্বুবাচী মেলা আন্তর্জাতিক ও জাতীয় সম্প্রীতি রক্ষার জন্য বিশেষ ভূমিকা পালন করেছে।

তথ্যসূত্র 

শিখধর্ম
অসমের মেলা
জুনে ধর্মানুষ্ঠান
আসামের সংস্কৃতি
আসামের উৎসব
ভারতের উৎসব
হিন্দু উৎসব
ভারতের হিন্দু উৎসব
শাক্তধর্ম
বসন্ত উৎসব
ভারতের ধর্মীয় উৎসব
আসামের ধর্মবিশ্বাস
ভারতের বসন্ত উৎসব
দ্গে-'দুন-র্গ্যাল-ম্ত্শান (কির্তি রিনপোছে)

দ্গে-'দুন-র্গ্যাল-ম্ত্শান () (১৩৭৪-১৪৫০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম কির-তি রিন-পো-ছে () উপাধিধারী বৌদ্ধ লামা ছিলেন।

প্রথম জীবন 
দ্গে-'দুন-র্গ্যাল-ম্ত্শান ১৩৭৪ খ্রিষ্টাব্দে তিব্বতের আমদো অঞ্চলের ব্ঝাগ-শোদ () নামক স্থানে জন্মগ্রহণ করেন। তার পিতার নাম ছিল ক্লু-'বুম () এবং মাতার নাম ছিল আ-স্মান ()। জন্মের পর তার নাম রাখা হয় ছোস-'বুম ()। কৈশোরে তিনি শিক্ষালাভের উদ্দেশ্যে মধ্য তিব্বত যাত্রা করতে চাইলে তার পিতা প্রথমে রাজী না হয়ে তাকে পারিবারিক সম্পত্তি দেখাশোনা করার জন্য বলেন। এতে ছোস-'বুম মধ্য তিব্বত থেকে ফিরে এসে পরিবারের সম্পত্তি দেখাশোনা করবেন বলে প্রতিশ্রুতি দিলে তার পিতা তাকে যেতে দিতে রাজী হন। ১৩৮৯ খ্রিষ্টাব্দে তিনি লাসা শহরের উদ্দেশ্যে যাত্রা করেন কিন্তু তিনি আর তার বাড়ি ফিরে যাননি।

শিক্ষা 
এরপর তিনি ত্সোং-খা-পা-ব্লো-ব্জাং-গ্রাগ্স-পা () নামক দ্গে-লুগ্স ধর্মসম্প্রদায়ের প্রতিষ্ঠাতার নিকট শিক্ষালাভ করেন। চার বছর পর ত্সোং-খা-পা-ব্লো-ব্জাং-গ্রাগ্স-পা তাকে দীক্ষা প্রদান করে নতুন নাম রাখেন দ্গে-'দুন-র্গ্যাল-ম্ত্শান। এরপর তিনি ল্হো-ব্রাগ () অঞ্চলে যাত্রা করে গ্রুব-ছেন-নাম-ম্খা'-র্গ্যাল-ম্ত্শান () নামক বিখ্যাত পণ্ডিতের নিকট বজ্রপাণি, হেরুকা প্রভ্রৃতি বিষয়ে শিক্ষালাভ করেন। পরবর্তীকালে তিনি ত্সোং-খা-পা-ব্লো-ব্জাং-গ্রাগ্স-পা তাকে হেরুকা, হেবজ্র, গুহ্যসমাজতন্ত্র প্রভৃতি বিষয়ে শিক্ষা প্রদান করেন। তিনি ত্সোং-খা-পা-ব্লো-ব্জাং-গ্রাগ্স-পার প্রধান সাতজন শিষ্যদের মধ্যে অন্যতম ছিলেন।

বিহার প্রতিষ্ঠা 
১৪১০ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পা দ্গা'-ল্দান বৌদ্ধবিহার নির্মাণ করলে তিনি তাকে সহায়তা করেন। ১৪১২ খ্রিষ্টাব্দে তিনি আমদো অঞ্চলের র্ঙ্গা-বা () নামক স্থানে কা-লা-রি-কির-তি () বৌদ্ধবিহার প্রতিষ্ঠা করেন, যেখানে তিনি জীবনের বাকি সময় কাটান। এই সময় তিনি স্তাগ-ত্শাং-ল্হা-মো () নামক স্থানে থা-লা () নামক একটি আশ্রম নির্মাণ করেন। এছাড়াও তিনি সা-ম্গো () এবং তাম-ম্গো () নামক আরো দুইটি বিহার প্রতিষ্ঠা করেন।

তথ্যসূত্র 

১৩৭৪-এ জন্ম
১৪৫০-এ মৃত্যু
কির্তি রিনপোছে
আলী রেজা হঘিঘি

আলী রেজা হঘিঘি (, জন্ম ২ মে ১৯৮৮) হলেন একজন ইরানী পেশাদার গোলরক্ষক যিনি বর্তমানে রাশিয়ান ক্লাব রুবিন কাজান এবং ইরানের জাতীয় দল এর হয়ে খেলছেন।

পরিসংখ্যান

অর্জন 
পার্সিপলিস
ইরান প্রো লীগ (১): ২০০৭–০৮
হাজফি কাপ (২): ২০০৯–১০, ২০১০–১১

রুবিন কাজান
রাশিয়ান কাপ (১): ২০১১–১২
রাশিয়ান সুপার কাপ (১): ২০১২
মার্বেলা কাপ (১): ২০১২

তথ্যসূত্র

বহিঃসংযোগ 
 Alireza Haghighi at PersianLeague.com
 Iran Pro League Stats

১৯৮৮-এ জন্ম
জীবিত ব্যক্তি
ইরানি ফুটবলার
ফুটবল ক্লাব রুবিন কাজানের খেলোয়াড়
প্রিমেইরা লিগার খেলোয়াড়
স্পোর্টিং ক্লাব কোভিলিয়ার খেলোয়াড়
ফুটবল ক্লাব পেনাফিয়েলের খেলোয়াড়
আলসভেনস্কানের খেলোয়াড়
২০০৬ এশিয়ান গেমসের পদক বিজয়ী
ইরানের আন্তর্জাতিক ফুটবলার
লিগা পর্তুগাল ২-এর খেলোয়াড়
রাশিয়ায় প্রবাসী ফুটবলার
পর্তুগালে প্রবাসী ফুটবলার
২০১৪ ফিফা বিশ্বকাপের খেলোয়াড়
২০১৫ এএফসি এশিয়ান কাপের খেলোয়াড়
ফুটবলে এশিয়ান গেমস পদক বিজয়ী
২০০৬ এশিয়ান গেমসের ফুটবলার
২১শ শতাব্দীর ইরানি পুরুষ ক্রীড়াবিদ
পুরুষ ফুটবল গোলরক্ষক
পেরসেপুলিস ফুটবল ক্লাবের খেলোয়াড়
স্পোর্টস ক্লাব মারিতিমোর খেলোয়াড়
অ্যাথলেটিক ফুটবল ক্লাব এস্কিলসতুনার খেলোয়াড়
অনুরাধা শর্মা পূজারী

অণুরাধা শর্মা পূজারী ()অসমের একজন মহিলা লেখক ও সাংবাদিক। ১৯৮৭ সনে তিনি ডিব্রুগড় বিশ্ববিদ্যালয় থেকে সমাজ শ্রাস্ত্র বিষয়ে স্নাতকোত্তর ডিগ্রী লাভ করেন। ১৯৯৩ সনে তিনি কলকাতা থেকে সাংবাদিকতার অধ্যয়ন করেন। তারপর তিনি পশ্চিমবঙ্গ বোলছবি কেন্দ্র, তথ্য এবং সাংস্কৃতিক দপ্তরের অধীনে আর্ট এন্ড ফিলম্স এপ্রিসিয়েসনে অধ্যয়ন করেন। তিনি কমার্সিয়েল আর্ট এবং কম্পিউটার গ্রাফিক্সের শিক্ষা গ্রহণ করে কলকাতার একাডেমী অফ ফাইন আর্টসের অধীনে থাকা শিক্ষা প্রতিষ্ঠানে তিনি শিক্ষতা করেন। তারপর তিনি গুয়াহাটি থেকে প্রকাশিত আমার অসম নামক খবরের কাগজে সাংবাদিকতা করে বর্তমান সাদিন ও সাতসরী নামক অসমীয়া মাসিক পত্রিকায় সম্পাদকরের কার্যে নিযুক্ত আছেন। সাহের পুরার বরষষুন নামক উপন্যাসের জন্য তিনি ২০০৩ সনে অসম সাহিত্য সভা থেকে কুমার কিশোর সোবরনী পুরস্কার লাভ করেন।

জীবনী 
অসমের যোরহাট শহরে অণুরাধা শর্মা পূজারীর জন্ম হয়। দেবীচরন কন্যা মহাবিদ্যালয়ে তিনি অধ্যয়ন করেন ও ডিব্রুগড় বিশ্ববিদ্যালয় থেকে সমাজশাস্ত্র বিষয়ে অধ্যয়ন করেন। অসম বানী নামক কাগজে প্রকাশিত তার পত্রিকা কলিকতার চিঠি ও প্রথম উপন্যাস হৃদয় এক বিজ্ঞাপনের মাধ্যমে তিনি জনপ্রিয়তা লাভ করেন। ১৯৯৮ সনে প্রকাশিত এই উপন্যাসটিকে হেমেন বরগোহাইঞি সেই সময়ের মহৎ উপন্যাস বলে আখ্যা দেন। তিনি জানান যে এই উপন্যাসের মাধ্যমে অণুরাধা গোস্বামী বর্তমান আধুনিক অসমীয়া সমাজের কয়েকটি প্রশ্ন উত্থাপন করেছেন যা পূর্বে কোন লেখকে করেন নাই। ক্রমাগতভাবে উপন্যাসটির ১৪টা সংস্করণ প্রকাশ পায় ও অণুরাধা পূজারী বাণিজ্যিক সফলতা লাভ করেন।
তার উপন্যাস হৃদয় এক বিজ্ঞাপন নামক উপন্যাস প্রকাশিত হওয়ার পর এজন ইশ্বরর সন্ধানত নামক উপন্যাস প্রকাশিত করেন। পরবর্তী বছরে কাঞ্চন ও সাহেব পুরার বরষুন নামক উপন্যাস প্রকাশিত হয়। ২০০৮ সনে তার রচনা করা হৃদয় এক বিজ্ঞাপন উপন্যাসটি আভা ভট্টাচার্য কর্তৃক নতুন দিল্লীর স্পেকট্রাম পাব্লিকেশন থেকে ইংরেজি ভাষায় হার্টস এ শ্ববিজ নামে প্রকাশিত হয়। উপন্যাসটি বাংলা ভাষায় অনুবাদ করা হয়। সাহিত্য একাডেমীর পত্রিকা কন্টেম্পরি অফ ইন্ডিয়ান লিটারেটার জয়ন্ত মহাপাত্র সম্পাদিত ওড়িয়া পত্রিকা চন্দ্রভাগে অণুরাধা পূজারীর রচিত গল্প অনুবাদ করা হয়েছে।

তথ্যসূত্র 

১৯৬৪-এ জন্ম
জীবিত ব্যক্তি
ভারতীয় নারী ছোটগল্পকার
২১শ শতাব্দীর ভারতীয় লেখিকা
২০শ শতাব্দীর ভারতীয় লেখিকা
২০শ শতাব্দীর ভারতীয় কবি
২০শ শতাব্দীর ভারতীয় ঔপন্যাসিক
২১শ শতাব্দীর ভারতীয় ঔপন্যাসিক
আসামের কবি
যোরহাট জেলার ব্যক্তি
ডিব্রুগড় বিশ্ববিদ্যালয়ের প্রাক্তন শিক্ষার্থী
অসমীয়া ভাষার কবি
ভারতীয় আত্মজীবনীকার
আসামের লেখিকা
ভারতীয় নারী সাংবাদিক
ভারতীয় নারী ঔপন্যাসিক
ভারতীয় নারী কবি
অসমীয়া সাহিত্য আকাদেমি পুরস্কার বিজয়ী
ব্স্তান-পা-রিন-ছেন

ব্স্তান-পা-রিন-ছেন () (১৪৭৪-১৫৫৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় কির-তি রিন-পো-ছে () উপাধিধারী বৌদ্ধ লামা ছিলেন।

প্রথম জীবন 
ব্স্তান-পা-রিন-ছেন ১৪৭৪ খ্রিষ্টাব্দে তিব্বতের আমদো অঞ্চলের গ্দুং-শা () নামক স্থানে জন্মগ্রহণ করেন। তার পিতার নাম ছিল দ্কোন-ম্ছোগ-স্ক্যাব্স () এবং মাতার নাম ছিল স্ক্যিদ-ব্দে ()। ১৪৮৯ খ্রিষ্টাব্দে তিনি দ্বুস অঞ্চলে যাত্রা করে দোন-'গ্রুব () নামক এক চিকিৎসকের নিকট তিব্বতী চিকিৎসাবিদ্যা অধ্যয়ন করেন। র্মে-রু-ব্যাম্স-পা-রিন-ছেন () নামক এক বৌদ্ধ লামা তাকে ভিক্ষুর শপথ প্রদান করেন।

পরবর্তী জীবন 
শিক্ষালাভের শেষে তিনি দ্গে-'দুন-র্গ্যাল-ম্ত্শান প্রতিষ্ঠিত থা-লা () আশ্রমে সাত বছর সাহিত্য, কাব্য, চিকিৎসাশাস্ত্র ও জ্যোতিষশাস্ত্র সম্বন্ধে শিক্ষাপ্রদান করেন। এই সময় তাকে দ্গে-'দুন-র্গ্যাল-ম্ত্শানের পুনর্জন্ম রূপে চিহ্নিত করা হয়। এরপর তিনি র্ঙ্গা-বা () নামক স্থানে দ্গে-'দুন-র্গ্যাল-ম্ত্শান প্রতিষ্ঠিত কা-লা-রি-কির-তি () বৌদ্ধবিহারের প্রধানের পদে অধিষ্ঠিত করে নিজে কির-তি রিন-পো-ছে উপাধি্গ্রহণ করেন এবং দ্গে-'দুন-র্গ্যাল-ম্ত্শানকে মরণোত্তর প্রথম কির-তি রিন-পো-ছে হিসেবে আখ্যায়িত করেন। এই সময় তিনি জো-নাং বৌদ্ধ ধর্মসম্প্রদায়ের একটি বিহারকে বলপূর্বক দ্গে-লুগ্স ধর্মসম্প্রদায়ের অধীনে নিয়ে এলে জো-নাং বৌদ্ধ ধর্মসম্প্রদায়ের পক্ষ থেকে একটি সশস্ত্র বাহিনী কা-লা-রি-কির-তি বৌদ্ধবিহারে আক্রমণ করে এবং ব্স্তান-পা-রিন-ছেন সেখান থেকে পালিয়ে যেতে বাধ্য হন।

তথ্যসূত্র 

 

১৪৭৪-এ জন্ম
১৫৫৮-এ মৃত্যু
কির্তি রিনপোছে
ব্স্তান-পা-রাব-র্গ্যাস

ব্স্তান-পা-রাব-র্গ্যাস () (১৫৬৪-১৬৪৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় কির-তি রিন-পো-ছে () উপাধিধারী বৌদ্ধ লামা ছিলেন।

সংক্ষিপ্ত জীবনী 
ব্স্তান-পা-রাব-র্গ্যাস ১৫৬৪ খ্রিষ্টাব্দে তিব্বতের আমদো অঞ্চলে আ-রিগ () নামক স্থানে জন্মগ্রহণ করেন। তার পিতার নাম ছিল য়োন-তান-দ্বাং-ফ্যুগ () এবং মাতার নাম ছিল স্ক্যিদ-মো-য়াগ ()। র্দো-র্জে-গ্রাগ্স-পা () এবং বস্তান-পা-গ্রাগ্স-পা () নামক দুইজন বৌদ্ধ ভিক্ষু তাকে শিক্ষার্থীর শপথ দান করেন। চতুর্থ পাঞ্চেন লামা তাকে ভিক্ষুর শপথ প্রদান করেন। চিং সম্রাট ওয়ানলি (萬曆) তাকে ব্লা-মা-থুগ্স-র্জে-ছেন-পো-'গ্রাং-মেদ-সেং-গে () উপাধি প্রদান করেন।

তথ্যসূত্র 

 

১৫৬৪-এ জন্ম
১৬৪৩-এ মৃত্যু
কির্তি রিনপোছে